**EXTRAS - RAPORT**

privind participarea Autorității Electorale Permanente la webinarul online cu tema

**”** **Dialogul judiciar la nivel mondial și lansarea bazei de date online a hotărârilor judecătorești”**

organizat de către Fundația Internațională pentru Sisteme Electorale (IFES),

în data de 25 februarie 2021

**Prezentarea participanților și a subiectelor dezbătute**

**Locație**:Videoconferință prin intermediul aplicației ZOOM.

**Participanți:**

Evenimentul a reunit experți și judecători proeminenți din Africa, Europa, Statele Unite și America Latină. Au luat cuvântul următorii:

* + - **Anthony Banbury** Președinte și CEO, Fundația Internațională pentru Sisteme Electorale (IFES)
* **Jeff Skarin**, Director al Oficiului pentru Democrație, Drepturi și Guvernanță, USAID / Malawi
* **Katherine Ellena**, Global legal Advisor, IFES
* **Solomon Waktolla**, Judecător șef adjunct, Curtea Supremă Federală din Etiopia
* **Lucy Jeannette Bermudez**, Președinte, Consiliul de Stat (Tribunalul Administrativ Suprem) din Columbia
* **BH Mbha**, Președinte al Curții Electorale și membru al Curții Supreme de Apel din Africa de Sud
* **Oliver Kask**, judecător Curtea de Apel din Tallinn, Estonia, și președintele Consiliului pentru Alegeri Democratice al Comisiei de la Veneția
* **Chad Vickery**, Vicepreședinte, Strategie globală și leadership tehnic, IFES

Din partea Autorității Electorale a participat directorul general al Departamentului logistică electorală;

Webinarul a încearcat să analizeze rolul deosebit de important al judecătorilor în procesul electoral în contextul în care miza o reprezintă puterea, guvernanța și stabilitatea statului.

Astfel, pe de o parte prestigiul judecătorilor este incontestabil, iar nivelul de încredere a părților interesate în sistemul de justiție electorală poate afecta în mod semnificativ credibilitatea alegerilor. Pe de altă parte aceștia sunt supuși unui control public crescut și a unei presiuni politice atunci când decid litigii de contencios electoral.

Prin urmare webinarul organizat a încercat să afle cum reacționează judecătorii la nivel global, dar și care ar trebui să fie rolul judecătorilor în disputele pre și post-electorale. Totodată, seminarul organizat online a încercat să determine care sunt temele comune care apar în hotărârile electorale din întreaga lume, marcând această temă prin lansarea unui important instrument online: <https://electionjudgments.org>, care reprezintă o colecție de resurse legate de integritatea electorală, fraudă, malpraxis și soluționări ale litigiilor electorale. Aceasta include rapoarte de cercetare aplicată, tratate internaționale, compilări de standarde și principii, ghiduri de bune practici, analize juridice și studii de caz.

Baza de date a fost concepută pentru judecători, profesioniști electorali, cercetători și oferă acces la hotărârile privind cazurile electorale specializate. Acesta este destinată să faciliteze schimbul de precedente solide între jurisdicții și să susțină în cele din urmă transparența și coerența hotărârilor și standardelor legale. Fiecare hotărâre adăugată la baza de date include un scurt rezumat al deciziei, precum și un link către decizia în format complet. Hotărârile pot fi căutate în funcție de regiune, țară, problemă juridică, limbă, instanță și dată.

Rețeaua globală de justiție electorală **(Red Mundial de Justicia Electoral)** a fost înființată în 2017 ca reacție la provocările cu care se confruntă instanțele și organele judiciare din perspectiva protecției efective a drepturilor politico-electorale și a sistemelor de reprezentare. Permite schimbul de experiențe, bune practici și lucrări relevante pe diferite teme, de exemplu: mecanisme de reprezentare, acces egal la justiție electorală, democrație și corupție și rețele sociale. De la crearea sa și până în prezent la adunările plenare ale rețelei au participat aproximativ 190 de reprezentanți din 72 de autorități electorale din 46 de țări, precum și din 22 de organizații internaționale, 13 centre academice, 7 actori privați și 8 experți / observatori. Între 2017 și 2019 au avut loc primele trei Adunări Plenare, desfășurate sub conducerea președinției Rețelei, (Tribunalul Electoral al Puterii Judiciare Federale din Mexic, iar din 2020 Curtea Electorală Supremă din Republica Dominicană).